Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 233/14/5511	Žilina, 2.7.2014
EEČ : 2-43-326-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 151,16 € 
b.	Peňažná suma určená na všeobecne prospešné účely: 160,00 € 
c.	Konkrétny adresát peňažnej sumy určenej na všeobecne prospešné účely: Diecézna charita XXXXX, Dom charity sv. Vincenta, Predmestská č. 12, XXXXX  
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Rajec pod spisovou značkou ORP-593/RA-ZA-2014.
   Obvinený XXXXX ako technik prípravár spoločnosti Stredoslovenská energetika - distribúcia, a.s., so sídlom XXXXX, Pri Rajčianke č. 8591/4B, zanedbal svoju povinnosť pred realizáciou výkopových prác, ktoré sa konali dňa 11.03. 2014 okolo 13.40 h v časti 1,5 km od konečnej zastávky SAD v obci XXXXX, okr. XXXXX, kde došlo k pretrhnutiu 20 vláknového optického telekomunikačného kábla, ktorý bol opatrený plastovou chráničkou oranžovej farby, ktorý slúži na diaľkové telekomunikačné spojenie medzi Žilinou, Martinom a Prievidzou nachádzajúce sa v zemi a to tým, že nevyžiadal vytýčenie inžinierskych sietí v danej lokalite, kde pri výkopových prácach došlo k pretrhnutiu optického telekomunikačného kábla, čím spoločnosti Slovak Telekom, a.s., Karadžičova č. 10, spôsobil škodu vo výške spolu 3 151,16 €.

Odôvodnenie: 
       Policajný orgán OO PZ Rajec  uznesením pod sp. zn. ČVS: ORP-593/RA-ZA-2014 zo dňa 07. 04. 2014 podľa  § 206 ods. 1 Trestného poriadku vzniesol obvinenie XXXXX  pre prečin  poškodzovania a ohrozovania prevádzky všeobecne prospešného zariadenia podľa § 288  Trestného zákona.
 
       V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škodu nahradil jeho zamestnávateľ a to spoločnosť SSE - distribúcia, a.s. XXXXX a to v plnej výške.

       Skutočnosť uzavretia zmieru medzi obvineným a poškodenými  je zrejmá z dohody uzatvorenej dňa 23. 06. 2014 na Okresnom súde v Žiline.
       
       Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

       Výšku peňažnej sumy určenej na verejnoprospešné účely som stanovil na 160,--€, 50 %  uvedenej sumy, t. j. 80,-€ patrí štátu na peňažnú pomoc poškodeným trestnými činmi a 50 % sumy, t. j. 80,--€ je určený  Diecéznej charite XXXXX, Dom charity sv. Vincenta, Predmestská č. 12, XXXXX, XXXXX vedený v Slovenskej sporiteľni, pričom  suma 160,-€ bola dňa  23. 06. 2014 poukázaná na účet Krajskej prokuratúry v Žiline XXXXX vedenom v štátnej pokladnici.

     Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor